section_heading: Crkva i pastoralni centar
paragraph_text: Svetište je izgrađeno prema idejnom rješenju arhitektice Marine Hren. Centar je dvoetažna građevina s pastoralnim sadržajima u prizemlju površine 1800 m<sup>2</sup> sa zvonikom visokim 42 m. U prizemlju (58 x 31 m) se nalaze vjeronaučne prostorije, knjižnica, zavičajna zbirka, vrtić, dnevna kapela, sklonište i druge višenamjenske prostorije. Iznad prizemlja je crkveni prostor veličine 42 x 21 m, unutrašnje visine kupole 19 m. Osim glavne lađe, crkva ima veliku i malu sakristiju, te posebnu kapelicu posvećenu ocu Anti Gabriću, metkovskom svećeniku, isusovcu, misionaru i slugi Božjem po kojem je i cijeli Pastoralni centar dobio ime.